CELEX: 22015D2292
Language: el
Date: 2015-11-19 00:00:00
Title: Απόφαση αριθ. 2/2015 της μεικτής επιτροπής γεωργίας, της 19ης Νοεμβρίου 2015, για την τροποποίηση των προσαρτημάτων 1 και 2 του παραρτήματος 9 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων [2015/2292]

9.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 323/29
            
         ΑΠΌΦΑΣΗ αριθ. 2/2015 ΤΗΣ ΜΕΙΚΤΉΣ ΕΠΙΤΡΟΠΉΣ ΓΕΩΡΓΊΑΣ
   της 19ης Νοεμβρίου 2015
   για την τροποποίηση των προσαρτημάτων 1 και 2 του παραρτήματος 9 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων [2015/2292]
   Η ΜΕΙΚΤΗ ΕΠΙΤΡΟΠΗ ΓΕΩΡΓΙΑΣ,
   Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, και ιδίως το άρθρο 11,
   Εκτιμώντας τα ακόλουθα:
   
               (1)
            
            
               Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (εφεξής «η συμφωνία») τέθηκε σε ισχύ την 1η Ιουνίου 2002.
            
         
               (2)
            
            
               Το παράρτημα 9 της συμφωνίας έχει ως στόχο τη διευκόλυνση και την προώθηση των διμερών εμπορικών ροών των βιολογικών προϊόντων καταγωγής Ευρωπαϊκής Ένωσης και Ελβετίας.
            
         
               (3)
            
            
               Δυνάμει του άρθρου 8 του παραρτήματος 9 της συμφωνίας, η ομάδα εργασίας για τα «βιολογικά προϊόντα» εξετάζει κάθε ζήτημα που σχετίζεται με το παράρτημα 9 και την εφαρμογή του και απευθύνει συστάσεις στη μεικτή επιτροπή γεωργίας. Η ομάδα αυτή συνεδρίασε για να εξετάσει ιδίως το πεδίο εφαρμογής του παραρτήματος. Πρέπει να διευρυνθεί το πεδίο εφαρμογής του παραρτήματος 9 στον οίνο και τη μαγιά λόγω της ισοδυναμίας των σχετικών διατάξεων της Ελβετίας και της Ευρωπαϊκής Ένωσης. Επιπλέον, θα πρέπει να διαγραφεί το περιεχόμενο του προσαρτήματος 2, διότι η Ελβετία τροποποίησε τη νομοθεσία της σχετικά με την επισήμανση η οποία αναφέρει τον βιολογικό τρόπο παραγωγής των ζωοτροφών και έχει θεσπίσει τις διατάξεις που είναι σύμφωνες με το δίκαιο της ΕΕ. Η ομάδα εργασίας συνέστησε στην επιτροπή να προσαρμόσει αναλόγως τα προσαρτήματα του παραρτήματος 9.
            
         
               (4)
            
            
               Κατά συνέπεια, κρίνεται σκόπιμο να τροποποιηθούν τα προσαρτήματα 1 και 2 του παραρτήματος 9.
            
         ΑΠΟΦΑΣΙΖΕΙ:
   Άρθρο 1
   Τα προσαρτήματα 1 και 2 του παραρτήματος 9 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων αντικαθίστανται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση αρχίζει να ισχύει στις 31 Δεκεμβρίου 2015.
   
      Βέρνη, 19 Νοεμβρίου 2015.
      
         
            Για τη Μεικτή Επιτροπή Γεωργίας
         
         
            Ο Πρόεδρος και επικεφαλής της ελβετικής αντιπροσωπείας
         
         Susana MARAZUELA-AZPIROZ
         
            Ο επικεφαλής της αντιπροσωπείας της Ευρωπαϊκής Ένωσης
         
         Adrian AEBI
         
            Ο Γραμματέας της μεικτής επιτροπής
         
         Thomas MAIER
      
   
   
      ΠΑΡΑΡΤΗΜΑ
      «
            ΠΡΟΣΑΡΤΗΜΑ 1
            
               Κατάλογος των πράξεων που αναφέρονται στο άρθρο 3 σχετικά με τα γεωργικά προϊόντα και τα τρόφιμα που παράγονται με βιολογική μέθοδο παραγωγής
            
            Κανονιστικές διατάξεις που εφαρμόζονται στην Ευρωπαϊκή Ένωση
            
                         
                     
                     
                        Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1), όπως τροποποιήθηκε τελευταία με τον κανονισμό (ΕΕ) αριθ. 517/2013 του Συμβουλίου της 13ης Μαΐου 2013 (ΕΕ L 158 της 10.6.2013, σ. 1).
                     
                  
                         
                     
                     
                        Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1), όπως τροποποιήθηκε τελευταία με τον εκτελεστικό κανονισμό (ΕΕ) αριθ. 1358/2014 της Επιτροπής της 18ης Δεκεμβρίου 2014 (ΕΕ L 365 της 19.12.2014, σ. 97),
                     
                  
                         
                     
                     
                        Κανονισμός (ΕΚ) αριθ. 1235/2008 της Επιτροπής, της 8ης Δεκεμβρίου 2008, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες (ΕΕ L 334 της 12.12.2008, σ. 25), όπως τροποποιήθηκε τελευταία με τον εκτελεστικό κανονισμό (ΕΕ) 2015/131 της Επιτροπής, της 23ης Ιανουαρίου 2015 (ΕΕ L 23 της 29.1.2015, σ. 1).
                     
                  Διατάξεις που εφαρμόζονται στην Ελβετική Συνομοσπονδία
            
                         
                     
                     
                        Διάταγμα της 22ας Σεπτεμβρίου 1997 για τη βιολογική γεωργία και την περιγραφή των βιολογικών προϊόντων και ειδών διατροφής (διάταγμα για τη βιολογική γεωργία), όπως τροποποιήθηκε τελευταία στις 29 Οκτωβρίου 2014 (RO 2014 3969).
                     
                  
                         
                     
                     
                        Διάταγμα του Ομοσπονδιακού Υπουργείου Οικονομίας, Κατάρτισης και Έρευνας (Département féderal de l'économie, de la formation et de la recherche — DEFR) της 22ας Σεπτεμβρίου 1997 για τη βιολογική γεωργία, όπως τροποποιήθηκε τελευταία στις 29 Οκτωβρίου 2014 (RO 2014 3979).
                     
                  Αποκλεισμός από το καθεστώς ισοδυναμίας
            
                         
                     
                     
                        Ελβετικά προϊόντα με βάση συστατικά τα οποία έχουν παραχθεί στο πλαίσιο της μετατροπής προς τη βιολογική γεωργία.
                     
                  
                         
                     
                     
                        Προϊόντα που προέρχονται από την ελβετική αιγοπαραγωγή όταν τα ζώα επωφελούνται της παρεκκλίσεως που προβλέπεται στο άρθρο 39δ του διατάγματος για τη βιολογική γεωργία και την περιγραφή των βιολογικών προϊόντων και ειδών διατροφής (1).
                     
                  
         
            ΠΡΟΣΑΡΤΗΜΑ 2
            
               Λεπτομερείς κανόνες εφαρμογής
            
            Ουδέν
         »
      
         (1)  (RS 910.18)